شەفەق نیوز/ زەۊلەرزەیگ وه‌ تونی 5،3 پله‌ داگە خوەرئاوای ئه‌فغانستان  و وەگورەی زانیارییەیل سه‌ره‌تایی تا ئیسە  26 كه‌س گیان له‌ده‌سدانە وە لەرزەگە.
له‌ بەیاننامیگ ک وه‌لایه‌ن ناوه‌ن لێكۆڵینه‌وه‌ی جیۆلۆجی ئه‌مریكا بڵاو كریایە، لەرزەگە وە تونی 5،3 پله‌ بۊیە ناوه‌نەگەی 41 كیلۆمه‌تر له‌ شار قه‌لعه‌ی نوو ک ناوه‌ن پارێزگای بادگیس-ه‌، له‌ خوەرئاوای ئه‌فغانستان دۊر بۊیە  و له‌ قۊڵی 18،8 كیلۆمه‌تر رۊدایە.
وەرپرسەیل ناوخۆیی ئاشكەرا كردن له‌ ئه‌نجام زەۊلەرزەگە له‌ شارۆچكه‌ی قه‌دس 26 كه‌س ک مناڵیش هالە ناویان، گیان له‌ده‌سدانه‌ و چوار کەسیش زەخمدارە، کارەیل مینەکردن و گەردین وەردەوامی دیرێد.
له‌ شارۆچكه‌ی موكور سه‌ر وه‌ پارێزگاگه‌، وەهه‌مان جۊر شمارەیگ ماڵ ڕمیان و چەن کەسیگ زەخمدار بۊین.
